6 ผู้กำกับภาพยนตร์สายเลือดเอเชียที่สร้างประวัติศาสตร์ระดับโลก

ต้องยอมรับเลยว่า เมื่อปีสองปีที่แล้ว กระแสของภาพยนตร์สัญชาติเอเชียนั้นมีบทบาทเป็นอย่างมากในโลกของวงการภาพยนตร์ ไม่ว่าจะเป็นการเข้าชิงรางวัลออสการ์ และรางวัลของคนบันเทิงสำคัญๆต่างๆของโลก และภาพยนตร์ต่างๆก็ให้ความสำคัญกับคนเอเชียมากยิ่งขึ้น แต่หารู้ไม่ว่า จริงๆแล้วอุตสาหกรรมภาพยนตร์ของเอเชียนั้นได้รับการยอมรับระดับโลกมานานแล้ว แต่เพียงแค่ยังไม่เป็นที่รู้จักในวงกว้างเท่านั้น และในวันนี้ เราได้นำ 6 ผู้กำกับภาพยนตร์สายเลือดเอเชียที่สร้างประวัติศาสตร์ระดับโลกมาแนะนำให้ทุกท่านรู้จักกันค่ะ

Akira Kurasawa

ผู้กำกับภาพยนตร์ในตำนาน ผู้ซึ่งเป็นแรงบันดาลใจให้กับผู้กำกับภาพยนตร์ระดับโลกหลายต่อหลายคนผู้นี้ เป็นชาวญี่ปุ่น โดยที่เขามีชีวิตอยู่ในช่วง 1910-1988 และในชีวิตการทำงานของเขานั้น เขาได้ผลิตภาพยนตร์ทั้งหมด 30 เรื่องในกว่า 50 ปีในชีวิตการทำงาน ผลงานโดดเด่นของเขานั้นได้แก่ Seven Samurai ที่เป็นแรงบันดาลในให้กับภาพยนตร์แนวซุปเปอร์ฮีโร่ของทั้งโลก, Hidden Fortress ที่เป็นแรงบันดาลใจให้กับภาพยนตร์ในตำนานอย่าง Star Wars, Rashomon ที่มีเทคนิคการเล่าเรื่องที่แปลกใหม่ และเป็นแรงบันดาลใจให้กับภาพยนตร์หลายต่อหลายเรื่อง ตัวอย่างเช่น Memento, Yojimbo ที่เป็นแรงบันดาลใจให้กับภาพยนตร์เรื่อง The Good The Bad and The Ugly และอีกหลายต่อหลายเรื่อง เขามีชื่อเสียงขนาดที่ว่า Stanley Kubrik ผู้กำกับระดับตำนานยังเคยเขียนจดหมายยกย่องให้กับ Kurasawa อีกด้วย

Yasujiro Ozu

ผู้กำกับระดับตำนานของญี่ปุ่นอีกท่าน ที่เป็นทั้งผู้กำกับและคนเขียนบท โดนที่ภาพยนตร์ของเขานั้นโดดเด่นในด้านการใช้สีสื่อถึงอารมณ์ และเป็นต้นแบบของภาพยนตร์รุ่นหลัง โดยที่ภาพยนตร์ที่เป็นผลงานชิ้นเอกของเขาคือ Late Spring, Tokyo Story, Floating Weeds และ An Autumn Afternoon โดยที่ภาพยนตร์เรื่อง Tokyo Story นั้นได้รับการโหวตให้เป็นหนึ่งในภาพยนตร์ที่ดีที่สุดของโลกอีกด้วย