7 การเตรียมตัวก่อนการเข้ารับการฉีดวัคซีนซิโนแวค

สถานการณ์ของโรคระบาดโควิด 19 ในประเทศไทยนั้น ถือได้ว่าเข้าขั้นวิกฤติอีกครั้งหลังจากที่เราได้ผ่านการระบาด และสามารถประคองสถานการณ์ได้เป็นอย่างดี แต่หลังจากที่เรามีคลัสเตอร์ทองหล่อซึ่งเกิดขึ้นในกรุงเทพฯ และในช่วงนั้น        ก็เป็นช่วงวันหยุดสงกรานต์ ทำให้โรคระบาดไปอย่างรวดเร็วทั่วประเทศ จนปัจจุบันมีจำนวนผู้ติดเชื้อใหม่กว่าพันรายต่อวัน    ซึ่งการควบคุมโรคระบาดนั้น วิธีที่เห็นจะเป็นทางออกสุดท้ายก็คือการฉีดวัคซีน และในประเทศไทยของเราก็มีการนำเข้าวัคซีนโคโรนาแวค หรือที่เราเรียกว่าซิโนแวคเข้ามาเป็นวัคซีนหลัก ซึ่งในบทความวันนี้จะมานำเสนอ 7 การเตรียมตัวก่อนการเข้ารับการฉีดวัคซีนซิโนแวค

1. งดออกกำลังกายหนัก

เนื่องจากวัคซีนโรคโควิดนั้น อาจจะทำให้คุณเกิดผลข้างเคียงที่พบเป็นอย่างมากคือ ปวดเมื่อยตามกล้ามเนื้อ ดังนั้นก่อนที่ท่านจะเข้ารับการฉีดวัคซีนควรงดกิจกรรมที่ใช้แขนหนัก หรือการออกกำลังกายเป็นอย่างหนักเป็นเวลา 2 วันก่อนการเข้ารับการฉีดวัคซีน

2. ควรดื่มน้ำเป็นปริมาณมาก

โดยเฉพาะอย่างยิ่ง 2 วันก่อนการเข้ารับการฉีดวัคซีน คุณต้องพยายามรักษาความชุ่มชื้นในร่างกายด้วยการดื่มน้ำในปริมาณมาก อย่างน้อย 1.5-2 ลิตรต่อวัน เพื่อกระตุ้นให้เกิดการไหลเวียนที่ดีในร่างกาย

3. งดการดื่มแอลกอฮอล์และคาเฟอีน

เนื่องจากคาเฟอีน และแอลกอฮอล์นั้นอาจจะส่งผลต่อยา หรือวัคซีนที่ฉีดเข้าไปในร่างกายได้ ดังนั้นเพื่อลดความเสี่ยงต่าง ๆ ที่อาจเกิดขึ้น คุณควรงดการบริโภคคาเฟอีน และแอลกอฮอล์ก่อนการเข้ารับการฉีดวัคซีน