ดารา เซเล็บ ใส่บิกินีท้าหิมะหนาว ปั้นยอดไลก์ในไอจี

ถ้านึกถึงช่วงหน้าหนาว พร็อพแต่งตัวที่หลายคนจะไปหยิบมาใส่คงไม่ใช่อะไรนอกจากเสื้อผ้าหนา ๆ ยาว ๆ และถ้าหนาวจนไปถึงเลขตัวเดียวก็คงต้องเรียกใช้บริการจากน้องหมวก และน้องถุงมือถุงเท้ามาด้วย อุณหภูมิขนาดนี้คุณคงคิดว่าใครที่ไหนจะบ้ากล้าใส่กระโปรงสั้นสายเดี่ยวออกไปข้างนอกใช่มั้ย ผิดแล้ว! เพราะแม้อุณหภูมิของประเทศฝั่งตะวันตกจะเย็นกว่าบ้านเราหลายร้อยเท่า แต่พวกเธอก็ยังสั่นสู้ ใส่ชุดบิกินีอวดโชว์หุ่นสุดเซ็กซี่ท่ามกลางหิมะอันขาวโพลน

นับได้ว่าเป็นกระแสที่กลับมาแรงมากอีกครั้งในตอนนี้ ดารานักร้องสาวสวยฝั่งตะวันตกมากมายออกมาประชันโฉมกันผ่านทางอินสตาแกรม โดยธีมแฟชั่นที่ได้รับความนิยมสูงสุดในตอนนี้ไม่ใช่เสื้อโค้ทขนฟูฟ่องหนา ๆ ที่เราหลายคนคิดกัน แต่พวกเธอกลับเลือกหยิบชุดบิกินีสุดวาบหวิวมาห่มต้านท้าลมหนาว หนุ่ม ๆ เห็นแบบนี้แล้ว จากที่หนาว ๆ อยู่ ร่างกายก็คงจะร้อนขึ้นมาเป็นไฟในทันทีแน่นอน